US se jazzorkes vier Mandela én US se 100ste | Netwerk24
US se jazzorkes vier Mandela én US se 100ste
Die US Jazzband (jazz ensemble) hou Vrydag 11 Mei sy Eeufeeskonsert om die Universiteit Stellenbosch (US) se eeufees en oudpresident Nelson Mandela se geboortejaar te gedenk.
Dié konsert word in die Endlersaal in Stellenbosch aangebied.
Die konsert is terselfdertyd 'n hulde aan die jazzkunstenaar en politieke aktivis Hugh Masekela. Die stemkunstenaars wat by dié geleentheid gaan optree, sluit in Sima Mashazi, Babalwa Meintjies en Mynhardt Kruger.
Die ensemble staan onder leiding van Felicia Lesch en het oor etlike jare heen 'n indrukwekkende reputasie opgebou.
Die ensemble se mees onlangse uitvoering saam met Sibongile Khumalo, Gloria Bosman, Amanda Strydom en Timothy Moloi by die vanjaar se US Woordfees, is 'n klinkklare bewys daarvan.
Kaartjies is beskikbaar by Computicket teen R60 vir volwassenes en R40 vir pensioentrekkers, studente en leerders. Kaartjies sal ook 'n uur voor die vertoning by die deur beskikbaar wees.